Tantárgy neve: **Glyphs program és betűtervezési alapismeretek elsajátítása\_Monospace**

Tantárgy leírása:

A betűtervezés órái elméleti és gyakorlati részekből állnak, melyeken a résztvevők manuális, rajzi és digitális betűtervezési alapok mentén alkotnak Monospace betűkategóriába sorolható lineáris talpnélküli vagy talpas, számítógépesen szedhető karakterkészleteket a Glyphs betűtervező szoftver megismerésével és alkalmazásával.

Az ismeretanyag kreatívan egészíti ki a tervezőgrafikus hallgatók már megszerzett vizuális nyelvezetét, mélyebb tudásra tehetnek szert a betűtervezéssel kapcsolatban és építik azt egybe a többi szakmai kurzussal.

Képzési tematika:

1. A Monospace betűtípus megjelenése. Átfogó gyakorlati szoftverismertető, a szükséges alapbeállítások digitális segédletek mellett
2. A Monospace betűtípus fajtái, azok jellegzetességei történeti áttekintés
3. A választott iránykezdő Groteszk betűtípus karakterek felépítése és egyben azok fontosabb arányviszonyaiknak a digitális térben való első lefektetése. Betűanatómia
4. Vektorkezelés, karakter helykiosztások, betűmagasság és betűszélességgel kapcsolatos tudnivalók Simon Péter Bence OPTIKAI VONTKOZÁSOK A TIPOGRÁFIÁBAN c. előadásának első része: Egalizálás: betűközök, kapitális-kurzív / belső térközök, szóközök, sortávolság és egyéb témaköröket érintve
5. Negatív terek, Monospace kerninggel kapcsolatos ismeretek a mesteroldalon
6. A Monospace betűtípus mint betűcsalád felépítése, a szükséges szoftveres követelmények nagyobb karakterkészletek esetén. Simon Péter Bence POZITÍV NEGATÍV EGYENSÚLY A MIKRO-TIPOGRÁFIÁBAN c. Előadásának első része: Mikro tipográfia: vízszintes-függőleges, csomópont, ívek, középpontok, technológiai specifikumok: inktrap, betűk belső arányai, emberi olvasás, szókép és olvashatóság viszonya és egyéb témaköröket érintve
7. Monospace betűcsalád fejlesztés, vastagság vagy szélesség változatok áttekintése nagyobb karakterkészletek esetén
8. A Monospace betűtípus alkalmazásai. Betűkarakterek digitális megjelenése és azok egymáshoz való viszonyai
9. A Monospace betűtípus tesztlehetőségei nyomtatott és digítális felületeken
10. Karakterkészletek bemutatóanyagaival kapcsolatos ismeretek, inspirációk az elkészült betűkkel
11. Karakterkészletek bemutatóanyagaival kapcsolatos ismeretek, inspirációk az elkészült betűkkel

Tantárgy óraszáma: 11 x 4 óra/félév, összesen 44 óra

Oktatók: Boskovitz Oszkár, Simon Péter Bence